钦定古今图书集成/明伦汇编/氏族典/第553卷 > 《廖用贤尚友录》 > 公孙闬
## 钦定古今图书集成/明伦汇编/氏族典/第553卷 > 《廖用贤尚友录》 > 公孙闬

按《青州府志》：闬，齐人。齐将封田婴于薛，楚王闻之大
怒，将伐齐，齐王有辍志。公孙闬曰：“封之成与不，非在
齐也。又将在楚。闬说楚王，令其欲封公也，又甚于齐。
婴曰：‘愿委之于子’。”公孙闬谓楚王曰：“鲁宋事楚而齐
不事者，齐大而鲁宋小，王独利鲁宋之小，而不恶齐
大，何也？夫齐之削地而封田婴，是其所以弱也。愿勿
止。”楚王曰：“善。”因不止。